[{"text_idx": "#000000", "text": "Free delivery when you spend \u00a350 in the UK"}, {"text_idx": "#000001", "text": "Golwythion cig oen gydag iogwrt a sgwash rhost garlleg du"}, {"text_idx": "#000003", "text": "Cynheswch y popty i 200c. Rhowch yr iogwrt mewn powlen fach a\u2019i sesno yn hael gyda halen mo\u0302r a phupur du wedi\u2019i falu\u2019n ffres. Gosodwch ridyll dros bowlen a\u2019i leinio a\u0302 lliain j mawr neu liain mwslin. Arllwyswch yr iogwrt i mewn a\u2019i lapio\u2019n llwyr gyda\u2019r lliain. Pwyswch yr iogwrt wedi\u2019i orchuddio i lawr gyda gwrthrych trwm fel ei fod yn straenio ychydig o\u2019r maidd iogwrt ac yn tewhau."}, {"text_idx": "#000004", "text": "Dad-hadwch y sgwash, ei blicio os oes angen a\u2019i dorri yn ddarnau bach. Rhowch mewn hambwrdd pobi, taenwch gydag olew olewydd, ewin garlleg, so\u0302s coch garlleg du a saets. Cymysgwch y cyfan i gyfuno a\u2019i rostio am 35-40 munud nes ei fod yn feddal ac wedi\u2019i garameleiddio."}, {"text_idx": "#000005", "text": "Diferwch y golwythion cig oen gydag olew olewydd a hadau coriander, teim a phinsiad da o halen."}, {"text_idx": "#000006", "text": "Cynheswch badell ffrio lydan ar wres canolig, rhowch y golwythion yn y badell, yr ochr braster i lawr a\u2019u rendro nes eu bod yn euraidd ac yn grimp, bydd hyn yn cymryd o leiaf 5 munud."}, {"text_idx": "#000007", "text": "Trowch y gwres i fyny a rhowch y golwythion yr ochr wedi\u2019i thorri i lawr yn y badell a\u2019u coginio am 2 funud ar bob ochr. Bydd y cig oen yn sislo ac yn poeri felly efallai y bydd angen agor ffenestr neu droi eich ffan echdynnu ymlaen."}, {"text_idx": "#000008", "text": "Tynnwch y golwythion o\u2019r badell a\u2019u gadael i orffwys ar bla\u0302t cynnes. Diferwch y finegr gwin coch drosto a\u2019i adael i orffwys am 5 munud."}, {"text_idx": "#000009", "text": "I weini, rhowch llwyaid o\u2019r iogwrt yng nghanol pla\u0302t, gyda llwyaid dda o\u2019r sgwash wedi\u2019i rostio a\u2019r golwythion cig oen wedi\u2019u gorffwys yn braf ar eu pennau. Gorffennwch gyda diferyn da o olew olewydd o\u2019r radd flaenaf."}]